b'\n_START_ARTICLE_\nSiirtolaisaluksen uppoaminen Libyassa 2015\n_START_PARAGRAPH_\nSiirtolaisaluksen uppoaminen Libyassa 2015 on 19. huhtikuuta 2015 V\xc3\xa4limerell\xc3\xa4 Libyasta noin 100 kilometri\xc3\xa4 Italian rannikolle tapahtunut onnettomuus, jossa hukkui mahdollisesti jopa 800 laitonta siirtolaista heit\xc3\xa4 kuljettaneen kalastaja-aluksen kaaduttua. Uhrit olivat syyrialaisia, eritrealaisia ja somalialaisia. Heid\xc3\xa4n joukossaan oli my\xc3\xb6s lapsia._NEWLINE_Osa uhreista oli suljettu kansien alle. Aluksen tunisialainen kapteeni ja syyrialainen per\xc3\xa4mies selvisiv\xc3\xa4t onnettomuudesta ja pid\xc3\xa4tettiin. Kalastaja-alus oli t\xc3\xb6rm\xc3\xa4nnyt portugalilaiseen kauppa-alukseen, joka oli ollut tulossa auttamaan. Kalastaja-aluksella syntyi paniikki, ja se kaatui.'